Norske Intelligenssedler, 1802-11-10
Subscriptions-Plan. Vigesom Statistiken er en Videnskab, der først i de nyere Tider er flittigen bleven dyrket, saaledes er det danske Riges statistiske Beskrivelse sildigst bearbeidet. Uden at indlade sig i en omstændelig Kritik over de paa dansk udkomne Skrifter i dette Fag, kan man dog med Grund paastaae, at ethvert nyt Bidrag til Danmark og Norges Statistik, der er udarbeidet med omhyggelig Flid, med tilstrækkelige Kundskaber om det Locale og efter en videnskabelig Norm, maa være gavnligt og vigtigt for vore Medborgere. Disse Bidrag skulde vel Landets egne Sønner, naar de besidde den behørige Upartiskhed og forstaae at giøre et rigtigt Valg, sikkerst og lettest kunne afgive. De ivrige Bestræbelser, som nogle af vore Skribenter engang gjorde sig derfor, synes imidlertid at være kjølnede. At undersøge Aarsagerne hertil, eller hvorvidt Videnskaben derved allerede havde naaet Fuldkommenhed, er paa dette Sted ikke passende. Derimod kunde spørges: Hvorledes pleje vi at betragte Fremmedes Efterretninger om vort Land og vor Forfatning, og hvorledes bør vi betragte dem, Som oftest modtage vi disse med Begjærlighed, men bedømme dem meget skarpt og maaskee ubilligen. Det er naturligt, at det maa interessere os at vide, med hvad Øjne skarpsindige Udlændinge have betragtet os, og dog hvor let saares ikke vor Egenkjærlighed, naar en saadan Forfatters grandtseende Blik har opdaget en Ufuldkommenhed, en Mangel, som vi gjerne vilde skjule for os selv, fordi vi enten ikke kunne eller ikke skjøtte om at afhielpe den. Paa den anden Side har det ikke manglet paa urimelige Beret ninger og skjæve Domme af Folk, der paa en hurtig Gjennemreise ikkun have seet Tingene fra een Kant. Men dersom en Fremmed, som opholdt sig i Norden og som i øvrigt tilfredsstillede de Fordringer, man giør Statistikerne i Henseende til Materialiernes Samling, Valg og Fremstillelse, meddeelte os et saadant Verk, da synes dette endog at burde have Fortrinnet, forsaavidt som man kunde vente en større Upartiskhed og en meere fordomsfri Beskuelse af den, der saa at sige hverken hører hjemme her eller andensteds; ligesom man kræver hos Jdealet af en sanddrue Historieskriver, at han hverken skulde have noget Fædreland eller høre til noget bestemt Religionspartie. Saadant et Verk er udentvivl det Skilderie af de danske Stater, betragtede med Hensyn til den borgerlige Forfatning, som Jean-Pierre Catteau nylig har udgivet paa Fransk. Forfatteren, en Geistlig, der i adskillige Aar har opholdt sig i de nordiske Lande, er berømt for sit med Grundighed, Valg og Flid udarbeidede Skilderie af de svenske Stater; men hans nærværende Arbeide vil gjøre ham end mere fordeelagtig bekjendt i Danmark og Norge, da man har i Sinde at udgive Verket paa dansk. Jmedens Bogen oversættes af Hr. Pastor N. Wulfsberg, vil Hr. Professor Kierulf, Universitetets Lærer i Statistik, gjennemgaae og jevnføre den med et Cursus af sine Forelæsninger over de danske Stater, Oversætteren vil lægge sin Flid til Hr. Professorens bekjendte Smag og Kritik. Jntet urigtigt Foregivende som maatte foretræffes, skal passere uanmærket. Hvor Forfatteren har manglet en sikker Underretning om et eller andet, skal denne blive meddeelt en Note. Resultatet heraf vil, som man haaber, blive en for Publicum i flere end een Henseende interessant Statistik. Originalen koster omtrent 5 Rdlr. Jeg vil stræbe at levere den danske Omarbeidelse for noget ringere end det Halve. Den udkommer i stor Octav og i 2 Deele, men paa eengang. Enhver som ønsker Kundskaben om sit Land udvidet, indbydes til Subscription. Bogen bliver forsynet med en Fortale af Hr. Professor Kierulf, og prydet med det skjønne Kort, som findes i Originalen og hvor første Gang alle danske Stater ere stukne samlede paa een Plade, paa hvilken i saa Fald af en indenlandsk Konstner skal blive substitueret danske og rigtige Benævnelser. Subscription modtages hos mig selv, hos Oversætteren Hr. Pastor Wulfsberg i Christiania paa alle Boglader her i Byen og hos enhver af mine Commissionairer i de danske og norske Provindser.